আবুল হোসেন সবুজ, মাধবপুর থেকে ॥ মাধবপুর উপজেলার সংরক্ষিত বনাঞ্চল রঘুনন্দন রেঞ্জের রেঞ্জ কর্মকর্তা সহ ৪ বন রক্ষীকে মারপিট করে মোবাইল, স্বর্ণালঙ্কার, টাকা পয়সা লুটপাট করে নিয়ে গেছে দুর্বৃত্তরা। বুধবার গভীর রাতে শাহপুর বিটে এ ঘটনা ঘটে। দর্বৃত্তদের হামলায় রেঞ্জ কর্মকর্তা আব্দুল মোমিন ভূঁইয়া, বিট কর্মকর্তা জহিরুল হক, বনরক্ষী আরব আলী ও নুরুল হক আহত হয়েছেন। গুরুতর আহত বিট কর্মকর্তা জহিরুল হক ও বনরক্ষী আরব আলীকে মাধবপুর হাসপাতাল থেকে স্থানান্তর করে ব্রাহ্মণবাড়িয়া সদর হাসপাতালে পাঠানো হয়েছে। আহত রেঞ্জ কর্মকর্তা আব্দুল মোমিন ভূঁইয়া ও পুলিশ জানায়, বুধবার রাত ৩টার দিকে ১৫/২০জনের মুখোশধারী একদল দুর্বৃত্ত দেশীয় অস্ত্রশস্ত্র নিয়ে রেঞ্জ কর্মকর্তা, বিট কর্মকর্তা ও অপর দুই বনরক্ষীর ঘরে ঢুকে এলোপাতাড়ি হামলা চালিয়ে মোবাইল ফোন, ...